section_heading: Miami Heat
paragraph_text: U finalu Istočne konferencije Miami je igrao s Detroit Pistonsima koji su imali sjajnu momčad. U svojim redovima Pistonsi su imali igrače poput Chaunceya Billupsa, Rasheeda Wallcea, Bena Wallacea, Tayshauna Princea i Richarda Hamiltona. Međutim to ima nije bilo dovoljno za pobjedu u prvoj utakmici jer su Wade i O'Neal kombinirano postigli 39 poena i donijeli pobjedu Miamiu rezultatom 91:86. U drugoj utakmicu Pistonsi su nadjačali Miami što je rezultiralo Princeovim 24 poena i 11 skokova te pobjedom 92:88. Iduće dvije utakmice otišle su u korist Miamia i rezultat serije bio je 3-1. U petoj utakmici Prince je postigao 29 poena, Billups 17 poena, 10 asistencija te Hamilton 16 poena i 10 asistencija. To je bilo dovoljno za pobjedu Pistonsa 91:78 i smanjenje zaostatka na 3-2. U šestoj utakmici Wade je bio odsutan zbog bolovanja od gripe, međutim O'Neal i Williams su nadomjestili njegov nedostatak time što su kombinirano postigli 49 poena i donijeli ključnu pobjedu Miamiu 95:78. Time je momčad Miamia ostvarila prvo NBA finale u povijesti frnašize.